CELEX: C2007/223/27
Language: et
Date: 2007-09-22 00:00:00
Title: Kohtuasi T-293/07 P: 3. augustil 2007 esitatud apellatsioonkaebus Euroopa Ühenduste Avaliku Teenistuse Kohtu 24. mai 2007 . aasta otsuse peale liidetud kohtuasjades F-27/06 ja F-75/06: Lofaro v. komisjon

22.9.2007   
            
            
               ET
            
            
               Euroopa Liidu Teataja
            
            
               C 223/16
            
         3. augustil 2007 esitatud apellatsioonkaebus Euroopa Ühenduste Avaliku Teenistuse Kohtu 24. mai 2007. aasta otsuse peale liidetud kohtuasjades F-27/06 ja F-75/06: Lofaro v. komisjon
   (Kohtuasi T-293/07 P)
   (2007/C 223/27)
   Kohtumenetluse keel: prantsuse
   Pooled
   
      Apellant: Alessandro Lofaro (Lissabon, Portugal) (esindaja: advokaat J.-L. Laffineur)
   
      Teised menetluspooled: Euroopa Ühenduste Komisjon
   Apellandi nõuded
   
               —
            
            
               tunnistada apellatsioonkaebus vastuvõetavaks ja põhjendatuks, ja seetõttu
            
         
               —
            
            
               tühistada Avaliku Teenistuse Kohtu 24. mai 2007. aasta määrus kohtuasjades F-27/06 ja F-75/06;
            
         
               —
            
            
               teha asjas otsus ja rahuldada hageja esialgne hagi.
            
         Väited ja peamised argumendid
   Apellant väidab oma apellatsioonkaebuses, et Avaliku Teenistuse Kohus tegi personalieeskirjade artikli 90 lõike 2 tõlgendamisel õigusvigu, täpsemalt osas, mis puudutab vaide esitamiseks ettenähtud tähtaega ja kuupäeva, millest selle tähtaja lõppemise arvestamisel lähtuda tuleb. Apellant toob välja, et Avaliku Teenistuse Kohtu tõlgendus rikub nii selliseid ühenduse õiguse üldpõhimõtteid, nagu õiguskindluse, mittediskrimineerimise ja proportsionaalsuse põhimõte, kui apellandi õigusi. Teisalt väidab ta, et Avaliku Teenistuse Kohus ei ole vastanud tema hagis sisaldunud kõigile väidetele ja et seetõttu on kohtu määruse põhjendused ebapiisavad ja ebaõiged.